NAV 1.roč. **Boh čaká na ľudské „ÁNO“**

1. Na čistý papier nakresli nádobu. (vázu, hrniec, misu...)
2. Predstav si, že Ty si ako nádoba: niečo sa do nej vkladá, niečo vychádza
3. Okolo nádoby napíš mená ľudí, ktorí ťa formovali – v detstve, ktorí ťa ovplyvňujú dnes.
4. Pre život viery kresťana je veľmi dôležitý vzor Panny Márie – prečítaj si úryvok Lk 1, 26-38

a krátko opíš, akou „nádobou“ bola Panna Mária.

1. Porozmýšľaj nad svojím postojom voči Bohu, jeho slovu k tebe – pokús sa to znázorniť

v kresbe tvojej nádoby.

1. Lk 1, 26-38: **26** V šiestom mesiaci poslal Boh anjela Gabriela do galilejského mesta, ktoré sa volá Nazaret, **27** k panne zasnúbenej mužovi z rodu Dávidovho, menom Jozefovi. A meno panny bolo Mária. **28** Anjel prišiel k nej a povedal: „Zdravas’, milosti plná, Pán s tebou.“ **29** Ona sa nad jeho slovami zarazila a rozmýšľala, čo znamená takýto pozdrav. **30** Anjel jej povedal: „Neboj sa, Mária, našla si milosť u Boha. **31** Počneš a porodíš syna a dáš mu meno Ježiš. **32** On bude veľký a bude sa volať Synom Najvyššieho. Pán Boh mu dá trón jeho otca Dávida, **33** naveky bude kraľovať nad Jakubovým rodom a jeho kráľovstvu nebude konca.“ **34** Mária povedala anjelovi: „Ako sa to stane, veď ja muža nepoznám?“ **35** Anjel jej odpovedal: „Duch Svätý zostúpi na teba a moc Najvyššieho ťa zatieni. A preto aj dieťa bude sa volať svätým, bude to Boží Syn. **36** Aj Alžbeta, tvoja príbuzná, počala syna v starobe. Už je v šiestom mesiaci. A hovorili o nej, že je neplodná! **37** Lebo Bohu nič nie je nemožné.“ **38** Mária povedala: „Hľa, služobnica Pána, nech sa mi stane podľa tvojho slova.“ Anjel potom od nej odišiel.

Evanjelista Lukáš predstavuje Máriu ako veľký vzor stretnutia človeka s Bohom. Boh sa dáva človeku a človek ho vo viere prijíma. Povedať „áno“ vôbec nebolo pre Máriu jednoduché. Bola zasnúbená s Jozefom a čakať dieťa mimo manželstva znamenalo v tej dobe vystaviť sa veľkej hanbe a dokonca hrozbe trestu usmrtenia. Mária však Bohu verí a kompletne mu zveruje svoju situáciu.